STATVTVM est, vt defunctis fratribus nostris, vniuersis scilicet professis, die anniuersarij, quo recitari nomina eorum a lectore, sicuti mos est in Capitulo, solent, quinquaginta præbendæ dentur, tali conditione, vt siue plura sint, siue minus, quam quinquaginta, vltra numerum iam dictum nec augeantur præbendæ, nec minuantur. Causa instituti huius fuit, mira virtutum discretio, quia difficile visum est,  etiam importabile, vt si multiplicitas defunctorum vsque ad octogenarium,  centenarium, aut forte infinitum numerum, assidue decedentibus fratribus se extēderet, quod pari modo præbendarum numerus. Nullius enim Monasterij substantia, si a priorib. institutus mos seruaretur, diu ad hoc sufficere posset. Raris tamen adhuc diebus defunctorum fratrum nomina vsque ad quinquagenarium numerum perueniunt.